  Туспуктэм: Руслан Нуриахметов Наталия Сильвестрова Ижкарын выль дышетскон арын Нылпиослы ватсаса тодон-валан басьтонъя дышетсконниосын 920 инты усьтозы. Со кылем арен ӵошатыса кык поллы тросгес. Со сярысь кар администрацилэн тӧроезлэн мерлыко политикая воштӥсезлэсь ужзэ быдэсъясь Дмитрий Чистяков «ВКонтакте» мерлыко вотэсысь бамаз ивортӥз. Тросгес инты усьтозы 18, 26, 45, 76, 93 номеро школаосын, Гармония школаын, озьы ик Нылпи творчествоя дворецын, Устинов но Ленин ёросъёсысь нылпи творчествоя центръёсын, Первомай ёросысь творчествоя юртын, «Грация» но «Форсайт» центръёсын усьтозы. Со интыос куинь ӧръя кружокъёсын но секциосын луозы: устолык; социально-гуманитарной ӧр; физической культура но спорт. Дмистрий Чистяков пусйиз, Ижкарысь 5-18 аресъем пиналъёс пӧлысь 73 процентэз ватсаса тодон-валанъя басьто. Тодэ вайытом, Удмуртиысь нылпиослы ӵектосъёсъя вожвылъяськонэ пыриськыны ӵекто. Тегъёс: нылпиос Дышетон Ижкар Удмуртия  